stanford-oval/wikipedia huggingface dataset:
โมบิลสูท กันดั้ม 0080 : วอร์อินเดอะพอกเก็ต
ดูเพิ่ม

กันดั้ม
โมบิลสูทซีรี่RX-78
| ด ค กรายชื่อตัวละครในกันดั้ม โดย โยชิยูกิ โทมิโนะ |
| --- | --- |
สหพันธ์โลก:  อามุโร่ เรย์  ฟลาว โบว์  ไบรท์ โนอา  ไค ชิเด็น  ฮายาโตะ โคบายาชิ  ริว โฮเซ่  เซล่า มาส  มิไร ยาชิมะ  คิกกะ คัตสึและเร็ตสึ  ฮาโล่  โค อุรากิ 
อาณาจักรซีอ้อน:  ชาร์ อัสนาเบิล  เดกิน โซโด ซาบี้  กิเลน ซาบี้  กัลม่า ซาบี้  รัมบะ ราล  สามดาวดำ  ลาล่า ซูน  มา คุเบะ 
เอวโก้ (A.E.U.G.):  คามิล บีดัน  จูโด้ อาชิตะ  ฟา ยุยรี  ควาโทร บาจิน่า  ไบรท์ โนอา  เอมม่า ชีน  เรคคอร์ ลอนด์  เอรุปิ พุรุ  เอล เปียนโน่  อิโน่ อับบาบุ  บีช่า โอเรกุ  ลู ลูก้า  มอนโด อกาเคะ  ทอร์เรส 
ทีทานส์ (Titans):  โฟว์ มุราซาเมะ  เจริด เมซซ่า  แป็ปติมุส ซิร็อกโก้  บรูรัล บลูตัช  โมอา ฟาโรห์  โรซาเมีย บาดัม  จามิทอฟ ไฮมาน  บาสค์ โอม  ยาซัน เกเบิ้ล 
แอกซิส,เนโอซีออน:  ฮามาน คาห์น  มิเนว่า ซาบี้  เกลมี้ โตโต้  เอรุปิ พุรุ  คาร่า ซูน  มาชูมะ ซีโร่  กอนท์ โก  ราคาน ดาคาราน  พุรุ ทูว์
มาดามทุสโซ กรุงเทพฯ

พิพิธภัณฑ์หุ่นขี้ผึ้งมาดามทุสโซ กรุงเทพฯ เป็นพิพิธภัณฑ์หุ่นขี้ผึ้งในเครือมาดามทุสโซ โดยเมอร์ลิน เอนเตอร์เทนเมนต์ กรุ๊ป ตั้งอยู่บนชั้น 4 และ 5 สยามดิสคัฟเวอรี่เซ็นเตอร์ ถนนพญาไท แขวงปทุมวัน เขตปทุมวัน กรุงเทพมหานคร นับเป็นพิพิธภัณฑ์ในเครือลำดับที่สิบ และเป็นแห่งที่สามในทวีปเอเชีย ต่อจากฮ่องกง เซี่ยงไฮ้ และเป็นแห่งแรกในเอเชียตะวันออกเฉียงใต้ โดยได้เปิดให้เข้าชมอย่างเป็นทางการในวันที่ 4 ธันวาคม 2553
การจัดแสดง

มาดามทุสโซ กรุงเทพฯ จัดแสดงหุ่นขี้ผึ้ง โดยช่างปั้นจากสาขาใหญ่ลอนดอน ประกอบด้วยห้องพระบรมราชวงศ์ไทยที่ได้รับพระบรมราชานุญาตให้ปั้นพระรูปหุ่นขี้ผึ้งสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี นอกจากนี้ ยังมีหุ่นขี้ผึ้งบุคคลสำคัญจากหลากหลายวงการทั้งไทยและต่างประเทศ รวมประมาณ 90 หุ่น เช่น
| ประวัติศาสตร์ | ผู้นำ | ศิลปะ/วิทยาศาสตร์ | กีฬา | ดนตรี | ภาพยนตร์ | ภาพยนตร์อินเดีย | โทรทัศน์ | คนดังปาร์ตี้สุดคูลล์ |
| --- | --- | --- | --- | --- | --- | --- | --- | --- |
| ไดอาน่า เจ้าหญิงแห่งเวลส์ | สมเด็จพระราชินีนาถเอลิซาเบธที่ 2 | อัลเบิร์ต ไอน์สไตน์ | เวย์น รูนีย์ | เคที เพร์รี | ฮิว แจ็กแมน | ศาห์รุข ข่าน | ธีรเดช วงศ์พัวพันธ์ | เฉินหลง |
| มหาตมา คานธี | บารัก โอบามา | มาร์ก ซักเคอร์เบิร์ก | เหยา หมิง | มาดอนน่า | มาริโอ้ เมาเร่อ | ทีปิกา ปาทุโกณ | แอน ทองประสม | วิน ดีเซล |
| เนลสัน แมนเดลา | อองซานซูจี | ลูทวิช ฟัน เบทโฮเฟิน | เซเรนา วิลเลียมส์ | นิชคุณ หรเวชกุล | บรูซ ลี | อมิตาภ พัจจัน | เขมนิจ จามิกรณ์ | แบรด พิตต์ |
| มารี ทุสโซต์ | แปลก พิบูลสงคราม | ปาโบล ปิกาโซ | คริสเตียโน โรนัลโด | บียอนเซ่ โนวส์ | คริส อีแวนส์ | แคทรีนา เคฟ | ราณี แคมเปน | มิเชล โหย่ว |
| ซูการ์โน | มิเชล โอบามา | สุนทรภู่ | เดวิด เบคแคม | ไมเคิล แจ็กสัน | ซิด | ซัลมาน ข่าน |  | แอนเจลีนา โจลี |
| พระธรรมโกศาจารย์ | มาฮาดีร์ บิน โมฮามัด | ศิลป์ พีระศรี | เขาทราย แกแล็คซี่ | ทาทา ยัง | สแครช | ประภาส |  | ดเวย์น จอห์นสัน |
| หม่อมราชวงศ์เสนีย์ ปราโมช | โจโก วีโดโด |  | สตีเวน เจอร์ราร์ด | จัสติน บีเบอร์ | สไปเดอร์-แมน |  |  | จอห์นนี เดปป์ |
| เหมา เจ๋อตง | นเรนทระ โมที |  |  | อารีอานา กรานเด | แมนเฟรด |  |  | โรเบิร์ต แพตตินสัน |
|  | จูเลีย กิลลาร์ด |  |  | อังกุน | ทัชชกร ยีรัมย์ |  |  | เอ็มมา วอตสัน |
|  | ปรีดี พนมยงค์ |  |  | เลดีกากา | วันชนะ สวัสดี |  |  |  |
|  |  |  |  | ชอว์น เมนเดส |  |  |  |  |
|  |  |  |  | โจว เจี๋ยหลุน |  |  |  |  |
|  |  |  |  | เติ้ง ลี่จวิน |  |  |  |  |
|  |  |  |  | วันไดเรกชัน |  |  |  |  |
|  |  |  |  | สุกฤษฎิ์ วิเศษแก้ว |  |  |  |  |
|  |  |  |  | พุ่มพวง ดวงจันทร์ |  |  |  |  |
|  |  |  |  | ยืนยง โอภากุล |  |  |  |  |
|  |  |  |  | ยอดรัก สลักใจ |  |  |  |  |
แหล่งข้อมูลอื่น

พิพิธภัณฑ์หุ่นขี้ผึ้งมาดามทุสโซ กรุงเทพฯ
วารสารเมืองโบราณ

วารสารเมืองโบราณ ฉบับปฐมฤกษ์เริ่มวางจำหน่ายในช่วงต้นเดือนกันยายน พ.ศ. 2517
ตลอดระยะเวลากว่าสามสิบปีที่ผ่านมา การนำเสนอภาพและบทความใน วารสารเมืองโบราณได้เปลี่ยนแปลงแนวทางหลักไปตามเงื่อนไขบริบทของแต่ละมิติเวลาอยู่เสมอ
ประวัติ

ในช่วงสามทศวรรษก่อน ขณะแผ่นดินถิ่นฐานอันกว้างใหญ่ของประเทศถูกบุกเบิกแผ้วถางเพื่อการเกษตรและอุตสาหกรรม คณะผู้จัดทำช่วงแรก ๆ ได้มุ่งเน้นสำรวจและรายงานเกี่ยวกับแหล่งโบราณคดีที่ค้นพบใหม่ เชื่อมโยงกับการอ่านและอธิบายประวัติศาสตร์จากเอกสารประเภทจารึก ตำนานเป็นหลัก ต่อมา ได้เพิ่มเนื้อหาให้กับการศึกษาเฉพาะเรื่อง โดยเน้นการอธิบายจากมุมมองและทัศนะที่แตกต่างกันของผู้เขียนจำนวนมาก ครั้นในช่วงต้นทศวรรษ 2530 จึงหันมาสนใจที่จะอธิบายและให้ความหมายกับชุมชนจากอดีตจนถึงปัจจุบันในมุมมองของกลุ่มที่ร่วมวัฒนธรรมเดียวกัน อันเป็นความพยายามที่จะนำเสนอความรู้ความเข้าใจที่ละเอียดและลึกลงไปกว่าที่มีอยู่ในกระแสการท่องเที่ยวเชิงปริมาณ ซึ่งเริ่มเฟื่องฟูขึ้นแล้วในเวลานั้น
และก็เป็นเวลาเกือบหนึ่งทศวรรษแล้ว ที่แนวทางหลักของวารสารเมืองโบราณให้ความสำคัญกับการเฝ้าสังเกต รายงาน และอธิบายการเปลี่ยนแปลงของสังคมและวัฒนธรรมไทยท้องถิ่น ที่แสดงออกผ่านทางประเพณีพิธีกรรม วิธีคิด ตลอดจนการสร้างอัตลักษณ์ใหม่บนพื้นฐานเดิม ท่ามกลางกระแสโลกาภิวัตน์อันเชี่ยวกรากซึ่งส่งผลสะเทือนไปทั่วถึงทุกแห่งแหล่งที่ในโลก โดยการนำเสนอยังคงยึดแนวทางงานวิชาการเพื่อการค้นคว้าอ้างอิง ทว่าก็มีส่วนคอลัมน์ประจำเล่ม ซึ่งมีความหลากหลายไปตามแต่ความสนใจพิเศษของผู้อ่านทั่วไปที่ยังเป็นนักเรียน นักศึกษา และคนทั่วไปรวมอยู่ด้วย
ปีที่ 30 ของวารสารเมืองโบราณจึงอาจนับว่าเป็นช่วงเวลาที่วารสารฉบับหนึ่ง ซึ่งคลุกคลีกับเรื่องราวประวัติศาสตร์ โบราณคดี ศิลป และวัฒนธรรมในทางลึกมานานกว่าสามทศวรรษ จะเริ่มขยายขอบข่ายความสนใจศึกษาเข้าสู่เรื่องราวของผู้คน สังคม และชุมชน ตลอดจนเปิดพื้นที่ให้แก่การเข้ามามีส่วนร่วมของคนทุกกลุ่มเหล่าอย่างแท้จริง
เนื้อหา

ปัจจุบัน วารสารเมืองโบราณยังคงเป็นหนังสือขนาด 8 หน้ายกพิเศษ หนา 160 หน้า เนื้อหาในเล่มแบ่งเป็นสามส่วน คือ
เนื้อหา > ส่วนเรื่องจากปก

เป็นกลุ่มบทความหลัก 3-5 เรื่อง ซึ่งจะกล่าวถึง ตั้งข้อสังเกต และอรรถาธิบายถึงความรู้เกี่ยวกับ “หัวเรื่อง” (theme) นั้น ๆ ในเชิงวิชาการทั้งทางลึกและทางกว้าง มีส่วนเชิงอรรถ การขยายความ และการอ้างอิงหนังสือบรรณานุกรมเช่นเดียวกับงานวิชาการทั่ว ๆ ไป แต่ปรับสำนวนภาษาให้อ่านเข้าใจได้ง่าย นำเสนอข้อสังเกตและแนวคิดรวบรัดชัดเจน ไม่เยิ่นเย้อ ดังเช่นที่เคยนำเสนอเรื่องวัฒนธรรมทุ่งกุลา ภูเขาศักดิ์สิทธิ์ เป็นต้น
เนื้อหา > ส่วนบทความ

เป็นบทความเชิงวิชาการที่เขียนโดยคณาจารย์ในสถานศึกษา ข้าราชการ หรือเจ้าหน้าที่จากองค์กรหน่วยงานซึ่งทำการสอน เผยแพร่ หรือรับผิดชอบดูแลเกี่ยวกับเรื่องราวนั้น ๆ โดยตรง และสาระจากการอภิปรายในประเด็นวิชาการที่ยังไม่ยุติ ข้อมูลหลักฐาน หรือแนวคิดใหม่ ๆ เช่น เรื่องทวารวดีในสายตานักประวัติศาสตร์ ปัญหาศิลาจารึกหลักที่ 1 พัฒนาการก่อนยุคสุโขทัย ตลอดจนสกู๊ปพิเศษที่เจาะลึกถึงความเคลื่อนไหวใหม่ ๆ เน้นเรื่องเทคโนโลยี วัสดุอุปกรณ์ ขั้นตอนและวิธีการ ตลอดจนความรู้เชิงเทคนิคในระดับปฏิบัติการ ซึ่งไม่ค่อยเป็นที่แพร่หลายทั่วไปนัก เช่น เทคโนโลยีดิจิตอลกับงานอนุรักษ์ภาพถ่ายโบราณ วิธีการกำหนดอายุโบราณวัตถุ เครื่องมือและวิธีการขุดค้นของนักโบราณคดี เป็นต้น
เนื้อหา > ส่วนคอลัมน์ประจำเล่ม

เป็นคอลัมน์ซึ่งมีความสั้นกระชับ มีเนื้อหาครอบคลุมตั้งแต่จิตรกรรมฝาผนัง โบราณสถาน ประติมากรรม ไปจนถึงเภสัชวิทยาโบราณ งานช่างพื้นบ้าน การแปลความศิลาจารึก การวิจารณ์หนังสือ และรายงานข่าวทั่ว ๆ ไป นำเสนอโดยสำนวนภาษาที่ง่าย เหมาะสำหรับผู้อ่านที่เป็นนักเรียน นักศึกษา และแม้แต่ผู้สนใจเรื่องราวทั่ว ๆ ไป
บทความทั้งสามส่วนจะถูกคัดเลือกให้มีความหลากหลายทั้งในแง่ของพื้นที่ที่ศึกษา มิติเวลา และคุณวุฒิวัยวุฒิ ตลอดจนกลุ่มสังกัดของผู้เขียน เพื่อให้ครอบคลุมฐานของผู้อ่านที่มีความสนใจเรื่องทางด้านนี้ทุกเพศทุกวัยด้วย
แหล่งข้อมูลอื่น

http://www.muangboranjournal.com
จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์

| คาร์ลที่ 5 |
| --- | --- |

จักรพรรดิโรมันอันศักดิ์สิทธิ์ พระมหากษัตริย์แห่งชาวโรมัน   พระมหากษัตริย์แห่งอิตาลี
ครองราชย์: 28 มิถุนายน 1519 – 27 สิงหาคม 1556   (37 ปี 60 วัน)
ราชาภิเษก: 26 ตุลาคม 1520 (เยอรมนี) 22 กุมภาพันธ์ 1530 (อิตาลี)  24 กุมภาพันธ์ 1530 (จักรวรรดิ)
ก่อนหน้า: จักรพรรดิมัคซีมีลีอานที่ 1 
ถัดไป: จักรพรรดิแฟร์ดีนันท์ที่ 1 
อาร์ชดยุกแห่งออสเตรีย
ครองราชย์: 12 มกราคม 1519 – 28 เมษายน 1521  (2 ปี 106 วัน)
ก่อนหน้า: อาร์ชดยุกมัคซีมีลีอานที่ 1 
ถัดไป: อาร์ชดยุกแฟร์ดีนันท์ที่ 1 
พระมหากษัตริย์แห่งสเปน
ครองราชย์: 23 มกราคม 1516 – 16 มกราคม 1556   (39 ปี 358 วัน)
ก่อนหน้า: สมเด็จพระราชินีนาถฆัวนาที่ 1 และ พระเจ้าเฟร์นันโดที่ ที่ 2 และที่ 4
ถัดไป: พระเจ้าเฟลีเปที่ 2 
ผู้ร่วมในราชสมบัติ: สมเด็จพระราชินีนาถฆัวนาที่ 1
ลอร์ดแห่งเนเธอร์แลนด์  ดยุกแห่งบูร์กอญ
ครองราชย์: 25 กันยายน 1506 –  25 ตุลาคม 1555
ก่อนหน้า: พระเจ้าเฟลีเปที่ 4
ถัดไป: พระเจ้าเฟลีเปที่ 5

พระราชสมภพ: 24 กุมภาพันธ์ ค.ศ. 1500(1500-02-24) ฟลันเดอร์ส, เนเธอร์แลนด์
สวรรคต: 21 กันยายน ค.ศ. 1558(1558-09-21) (58 ปี) ยุสเต
ฝังพระศพ: เอลเอสโกเรียล, สเปน
คู่อภิเษก: อิซาเบลลาแห่งโปรตุเกส
พระราชบุตร: พระเจ้าเฟลีเปที่ 2 แห่งสเปน มาเรียแห่งออสเตรีย จักรพรรดินีโรมันอันศักดิ์สิทธิ์ โจฮันนา เจ้าหญิงแห่งโปรตุเกส จอห์นแห่งออสเตรีย (นอกกฎหมาย) มาร์กาเร็ด ดัสเชสแห่งปาร์มา(นอกกฎหมาย)
ราชวงศ์: ฮาพส์บวร์ค
พระราชบิดา: พระเจ้าเฟลิเปที่ 1 แห่งกัสติยา
พระราชมารดา: สมเด็จพระราชินีนาถฆัวนาแห่งกัสติยา
ศาสนา: โรมันคาทอลิก
ลายพระอภิไธย: 
จักรพรรดิคาร์ล (ชาลส์) ที่ 5 แห่งจักรวรรดิโรมันอันศักดิ์สิทธิ์ (เยอรมัน: Karl V ; สเปน: Carlos I or Carlos V ; อังกฤษ: Charles V, 24 กุมภาพันธ์ พ.ศ. 2043 - 21 กันยายน พ.ศ. 2101) สมัยราชวงศ์ฮาพส์บวร์คในสเปนทรงครองราชย์ในนามของพระเจ้าการ์โลสที่ 1 แห่งสเปน เป็นประมุขแห่งดัชชีบูร์กอญ (ในปี พ.ศ. 2049 - 2098) พระมหากษัตริย์แห่งสเปน (พ.ศ. 2059 - 2099) พระมหากษัตริย์แห่งราชอาณาจักรเนเปิลส์และราชอาณาจักรซิซิลี (พ.ศ. 2059 - 2097) อาร์ชดยุกแห่งออสเตรีย (พ.ศ. 2062 - 2064) และจักรพรรดิโรมันอันศักดิ์สิทธิ์ (พ.ศ. 2073 - 2099)
พระองค์เป็นพระราชโอรสในพระเจ้าเฟลิเปที่ 1 แห่งกัสติยา พระราชโอรสในจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์กับมารีแห่งบูร์กอญ และสมเด็จพระราชินีนาถฆัวนาแห่งกัสติยา พระราชธิดาในพระเจ้าเฟร์นันโดที่ 2 แห่งอารากอนกับสมเด็จพระราชินีนาถอิซาเบลที่ 1 แห่งกัสติยา ทรงเป็นพระภาคิไนย(หลานน้า)ของกาตาลินาแห่งอารากอน สมเด็จพระราชินีแห่งอังกฤษพระมเหสีองค์แรกในพระเจ้าเฮนรีที่ 8 แห่งอังกฤษ
พระราชประวัติ

จักรพรรดิคาร์ลที่ 5 พระราชสมภพที่เมืองเกนท์ในประเทศเบลเยียมในปัจจุบัน เมื่อวันที่ 24 กุมภาพันธ์ ค.ศง 1500 ทรงเป็นพระราชโอรสของพระเจ้าเฟลิเปที่ 1และสมเด็จพระราชินีนาถฆัวนาแห่งกัสติยา โดยพระองค์นั้นมีสิทธิ์ในราชบัลลังก์ทั้งสเปนและจักรวรรดิโรมันอันศักดิ์สิทธิ์โดยผ่านทางสายทั้งบิดา และ มารดาต่อไปนี้
1.  พระองค์มีสิทธิ์บนบัลลังก์สเปน โดยทางสายพระมารดาโดยพระนางฆัวนาเป็น พระราชธิดาของสมเด็จพระราชินีนาถอิซาเบลแห่งกัสติยาและพระเจ้าเฟร์นันโดที่ 2 แห่งอารากอน
2.  พระองค์มีสิทธิ์บนบัลลังก์จักรวรรดิโรมันอันศักดิ์สิทธิ์โดยทางสายพระราชบิดา โดยพระเจ้าเฟลิเปที่ 1 แห่งกัสติยา ทรงเป็นพระราชโอรสของ จักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์
ขึ้นบัลลังก์สเปน

สมเด็จพระราชินีนาถอิซาเบลแห่งกัสติยา สวรรคตในปี 1506 ในพระราชพินัยกรรมของพระนางได้ยกราชสมบัติกัสติยาให้อินฟันเตการ์โลส ผู้เป็นพระราชนัดดาโดยให้พระเจ้าเฟร์นันโดที่ 2แห่งอารากอนเป็นผู้สำเร็จราชการแต่พระเจ้าเฟร์นันโดกลับให้อาร์ชดยุกฟิลลิพรูปงามผู้เป็นพระราชบิดาของอินฟันเตการ์โลสครองราชย์แทนเป็นพระเจ้าเฟลิเปที่ 1 แห่งกัสติยา แต่หลังจากที่พระเจ้าเฟลิเปสวรรคต พระองค์ก็ได้เป็นกษัตริย์กัสติยาอยู่ดี
แต่เมื่อพระเจ้าเฟลิเปสวรรคตในปีเดียวกัน พระเจ้าเฟร์นันโด กลับให้ พระนางฆัวนา ครองราชสมบัติแทนและจับพระนางฆัวนาไปขังในสำนักชีเสียอย่างนั้นและพระเจ้าเฟร์นันโดก็สถาปนาตนเป็นผู้สำเร็จราชการแทน จนถึงปี 1516 ระหว่างนั้น อินฟันเตคาร์ลได้กลับไปที่บูร์กอญ และเรียนรู้ศิลปวิทยาการในยุคเรเนซองก์มากขึ้น จนถึงปี 1516 พระเจ้าเฟร์นันโดสวรรคต พระองค์ได้เป็นกษัตริย์สเปน
ปัญหาในสเปน

พระเจ้าการ์โลสที่ 5 เดินทางจากเกนต์ มาถึงสเปนในปี 1517 โดยระหว่างนี้ที่สเปน ผู้สำเร็จราชการคือ สังฆราช จิมิเนส เมื่อพระองค์เดินทางมาถึงสเปนพระองค์พบปัญหาทันทีคือ
1.     การปกครองในแคว้นต่างๆของสเปนนั้น มีความแตกต่างกันอย่างมาก แคว้นกัสติยานั้น พระองค์มีอำนาจเต็มที่ แต่แคว้น อารากอน กาตาลุญญา และ นาวาร์ นั้นไม่ใช่ เพราะแคว้นเหล่านี้มีระบอบอภิสิทธิ์ หรือ Fueros อยู่ ซึ่งมีอำนาจตรวจสอบกษัตริย์ได้ คล้ายๆกับที่อังกฤษ
2.    ชาวสเปนมองว่าพระองค์เป็นชาวต่างชาติ เพราะพระองค์เสด็จพระราชสมภพในเนเธอร์แลนด์ และทรงตรัสภาษาสเปนไม่ได้ดีนัก ทำให้ชาวสเปนมองพระองค์อย่างรังเกียจอย่างไรก็ดี พระองค์ก็ทรงเป็นคนเคร่งศาสนาเหมือนกับชาวสเปน ทำให้ชาวสเปน (อย่างน้อยก็ในกัสติยา) เริ่มนิยมในตัวพระองค์มากขึ้น เพราะพระองค์มีนิสัยคล้ายชาวสเปน (ชาวสเปนเคร่งศาสนาเพราะตัวเองต้องทำสงครามครูเสดกับพวกมัวร์ ที่เรียกกันว่า เรกองกิสตา อยู่ถึง 760 ปี ตั้งแต่ปี 732 จนถึงปี 1492 ซึ่งนิสัยนี้จะติดอยู่กับคนสเปนจนถึงทุกวันนี้) พระเจ้าการ์โลสในวัย 17 พรรษาก็ต้องแก้ปัญหาในสเปน โดยเฉพาะความขัดแย้งที่มีมาตั้งแต่สมัย พระมหากษัตริย์คาทอลิก (พระเจ้าเฟร์นันโดที่ 2 แห่งอารากอน และ สมเด็จพระราชินีนาถอิซาเบลที่ 1 แห่งกัสติยา) ที่ยังแก้ไขไม่ลุล่วง จนถึงปี 1519 เหตุการณ์ร้ายแรงจะเกิดขึ้นในอีกฟากของยุโรปที่ราชสำนักจักรวรรดิโรมันอันศักดิ์สิทธิ์
ขึ้นเป็นจักรพรรดิโรมันอันศักดิ์สิทธิ์

ปี 1519 จักรพรรดิมัคซีมีลีอานที่ 1 พระราชอัยกา(ปู่)ของพระเจ้าการ์โลส เสด็จสวรรคตที่ พระราชวังในเวียนนาออสเตรียและจะมีการเรียกประชุมเจ้านครรัฐผู้คัดเลือก
อีกครั้งซึ่งมีคู่แข่งทั้งหมด 3 คน ในการชิงตำแหน่งคราวนี้ คือ
1.  พระเจ้าการ์โลสที่ 1 แห่งสเปน พระราชนัดดาของจักรพรรดิมัคซีมีลีอาน
2.  พระเจ้าฟร็องซัวที่ 1 แห่งฝรั่งเศส
3.  พระเจ้าเฮนรีที่ 8 แห่งอังกฤษ
แต่จักรพรรดิมัคซีมีลีอานได้เตรียมการก่อนสวรรคตได้แล้ว ซึ่งจะเป็นรากฐานให้ราชวงศ์ฮาพส์บวร์คครองอำนาจในจักรวรรดิโรมันอันศักดิ์สิทธิ์ไปอีก 290 ปี
นั่นคือ พระองค์ได้ติดต่อให้ โยฮัน ยาคอบ ฟุกเกอร์ นักธนาคารชาวยิว ซึ่งเป็นเจ้าของธนาคารฟุกเกอร์ ซึ่งว่ากันว่ารวยที่สุดในโลกในศตวรรษที่ 16 ทำการติดสินบนเจ้านครรัฐผู้คัดเลือกทั้ง 7 ให้เลือกฝั่งพระเจ้าการ์โลสสที่ 1 ให้เป็นจักรพรรดิโรมันอันศักดิ์สิทธิ์พระองค์ใหม่ โดยพระองค์จะพระราชทานเหมืองเงินที่ ออกสเบิร์ก (Augsburg) เป็นกรรมสิทธิ์ของธนาคารฟุกเกอร์แต่เพียงผู้เดียว เป็นรางวัลในครั้งนี้
ผลออกมาคือ พระเจ้าการ์โลสที่ 1 ได้เป็นจักรพรรดิโรมันอันศักดิ์สิทธิ์และราชาภิเษกเป็น จักรพรรดิคาร์ลที่ 5แห่งราชวงศ์ฮาพส์บวร์ค ซึ่งพระองค์จะครอบครองดินแดนในยุโรปถึง 1 ใน 4 ทั้ง เนเธอร์แลนด์ เบลเยี่ยม ลักเซมเบิร์ก เยอรมนี ลีชเทินชไตน์ ออสเตรีย ฮังการี เช็กเกีย อิตาลีตอนเหนือ และ สเปน
กบฎคอมมูนในสเปน

ปัญหาในสเปนที่กล่าวไปแล้วในตอนต้นว่า แต่ละแคว้นในสเปนไม่ได้มีเอกภาพที่แท้จริง นับแต่การรวมชาติสเปน ในสมัยของกษัตริย์คาทอลิก ในปี 1469 โดยเฉพาะปัญหาของอภิสิทธิ์ชน ในแคว้น คาทาโลเนีย ซึ่งเป็นปัญหาใหญ่ที่พระองค์ต้องประสบตลอดรัชสมัย และมันจะทำให้เกิดกบฏคอมมูนขึ้นในปี 1524
ซึ่งพระองค์พยายามเรียกร้องทหารมาจากแคว้นอรากอน แต่ไม่ได้ผล แคว้นอรากอนไม่ส่งอะไรมาช่วยพระองค์เลย ทำให้พระองค์ตัดสินใจใช้ทหารจากคาสติล และ โลว์แลนด์ มาปราบปรามกบฏคอมมูนในคาทาโลเนีย และ แคว้นบาสก์ อย่างเด็ดขาด แต่กบฏคอมมูนนี้จะส่งผลกับสเปนดังนี้
1.  แคว้นคาสติลต้องแบกรับภาระหนักในเรื่อง ภาษี และ กองทหาร ซึ่งกว่าจะแก้ไขได้สำเร็จต้องรอไปจนถึง รัชสมัย พระเจ้าฟิลิเปที่ 5 ปฐมกษัตริย์ราชวงศ์บูร์บอง ในสเปน
2.  แคว้นต่างๆยังคงอำนาจของ Fueros ได้ต่อไป ทำให้สร้างปัญหาในการปกครองให้กับพระองค์
ดังนั้น พระองค์จึงไม่ค่อยอยู่ที่สเปน พระองค์กลับไปอยู่ที่ เบอร์กันดีเป็นหลักมากกว่า
ปัญหาในเยอรมนี

จักรพรรดิคาร์ลที่ 5 ทรงพบปัญหาใหญ่อีกครั้งในแผ่นดินเยอรมัน ก็คือ ระหว่างที่พระองค์มัวแต่ยุ่งอยู่กับปัญหาในสเปน และ ปัญหาสงครามฝรั่งเศส-สเปน ในปี 1521-1526 ซึ่งสเปนชนะอย่างเด็ดขาดที่สมรภูมิปาเวีย เมื่อ ยอร์ช ฟอน ฟรันเบิร์ก แม่ทัพผู้ซื่อสัตย์ของจักรวรรดิโรมันอันศักดิ์สิทธิ์สามารถจับเอาพระเจ้าฟรังซัวร์ที่ 1 มาเรียกค่าไถ่ได้สำเร็จ
สงครามในเยอรมนี และ การสละบัลลังก์

จักรพรรดิคาร์ลที่ 5 ทรงพบปัญหาตลอดรัชสมัยในแผ่นดินเยอรมนีเสมอๆเพราะแม้ว่าดินแดนเยอรมันจะตกอยู่ในการปกครองของจักรพรรดิโรมันอันศักดิ์สิทธิ์แต่จักรพรรดิไม่ได้มีอำนาจจริงจังอะไร เพราะดินแดนเกือบทั้งหมด เจ้าผู้ครองรัฐกว่า 200 รัฐในเยอรมนีมีอิสระในการปกครองตนเองค่อนข้างมากซึ่งจักรพรรดิมีอำนาจกับแค่รัฐเล็กๆเท่านั้นเมื่อเป็นรัฐใหญ่ๆแล้วจักรพรรดิก็ลำบากเหมือนกัน
อย่างที่กล่าวในข้างต้นว่า ผลจากการปฏิรูปศาสนาทำให้เจ้านครรัฐผู้คัดเลือกแบ่งเป็น 2 ฟาก คือ คาทอลิก กับ โปรแตสแตนท์ ทำให้การดำเนินนโยบายของจักรพรดิผู้เคร่งในศาสนาอย่างคาร์ลที่ 5 ต้องเจอกับอุปสรรคมากมาย โดยเฉพาะความพยายามในการตั้งศาลศาสนา (Inquistion) ขึ้นในเยอรมนี ประสบกับความล้มเหลวและสิ่งนี้จะเกิดสงครามระหว่าง คาทอลิก กับ โปรแตสแตนท์ ขึ้น ซึ่งเรียกกันว่า สงครามสันนิบาต (1546-1555) ซึ่งเป็นการทำสงครามระยะสั้นๆ แต่ก็จะเป็นการเตรียมพร้อมสำหรับสงครามที่ใหญ่กว่าในศตวรรษหน้าคือ สงคราม 30 ปี ผลจบลงด้วยการเสมอกัน และทำสัญญา สันติภาพแห่งออกสเบิร์กขึ้น และเป็นการยอมรับใน นิกายลูเธอรัน ว่าถูกต้องตามกฎหมาย
แต่สงครามครั้งนี้ทำให้จักรพรรดิคาร์ลที่ 5 เห็นว่า พระองค์จะไม่สามารถรักษาดินแดนที่กว้างใหญ่ได้โดยพระองค์เอง และพระองค์ทรงเบื่อหน่ายในการพบปัญหามาตลอด 40 กว่าปี ทำให้พระองค์ตัดสินใจสละราชสมบัติ และ แบ่งดินแดนเป็น 2 ส่วนดังนี้
1.   ดินแดนเนเธอร์แลนด์ สเปน และ โลกใหม่ พระองค์มอบให้ เจ้าชายฟิลิเป พระราชโอรส ซึ่งต่อมาจะกลายเป็น พระเจ้าฟิลลิปที่ 2 แห่งสเปน
2.   ดินแดนเยอรมนีทรงมอบให้เจ้าชายเฟอร์ดินานด์ พระราชอนุชาซึ่งต่อมาเป็น จักรพรรดิเฟอร์ดินานด์ที่ 2 แห่งจักรวรรดิโรมันอันศักดิ์สิทธิ์
พระองค์สละราชสมบัติในปี 1556 และ ทรงออกผนวชเป็นบาทหลวงในวิหารที่สเปนและเสด็จสวรรคตในปี 1558  รวมพระชนมายุ 57 พรรษา
มรดกที่จักรพรรดิคาร์ลที่ 5 ทิ้งเอาไว้ให้ชาวยุโรป

1.  ทรงทิ้งดินแดนโลกใหม่ที่ทหารของพระองค์ทั้ง คอร์เตซ และ ปิซาร์โร ไปพิชิตดินแดนทั้ง แอสเทค และ อินคา ทำให้สเปนมีอานานิคมที่กว้างใหญ่ไพศาลยิ่ง
2.  ทรงทิ้งปัญหาไว้ในเยอรมนี โดยเฉพาะปัญหาเรื่องศาสนา ซึ่งจะเป็นปัญหาต่อไป จนเกิดสงครามศาสนาครั้งสุดท้ายนั่นก็คือ สงคราม 30 ปี
3.  ทรงสามารถป้องกันไม่ให้ออตโตมันเข้าสู่ยุโรปตอนในได้สำเร็จ ส่งผลให้ออตโตมันไปสนใจทะเลเมอร์ดิเตอเรเนียน
4.  ทรงทิ้งปัญหาหนี้สินทำให้สเปนต้องใช้เกือบ 200 ปี ในการแก้ไขปัญหานี้
กานต์สิรี คูดำรงสวัสดิ์

กานต์สิรี คูดำรงสวัสดิ์ ชื่อเล่น เกื้อหนุน (29 มกราคม พ.ศ. 2542 – ) เป็นนักกีฬาฮอกกี้น้ำแข็งหญิงทีมชาติไทย ผู้ทำหน้าที่ในตำแหน่งกองหลัง
นอกจากนี้ เธอมีความสามารถโดดเด่นด้านการเต้น โดยเคยเป็นแดนเซอร์แบ็กอัปให้แก่วงทูพีเอ็ม และธงไชย แมคอินไตย์ รวมถึงเป็นผู้เข้าสู่รอบสุดท้ายของรายการโฟร์อีฟเกิร์ลกรุปสตาร์ที่มีผู้สมัครมากถึง 1,000 คน
ประวัติ

กานต์สิรีสำเร็จการศึกษาจากโรงเรียนศรีวิกรม์ เอกขับร้อง ก่อนเข้าศึกษาต่อที่มหาวิทยาลัยกรุงเทพ
ชีวิตส่วนตัว

กานต์สิรีมีศิลปินที่ชื่นชอบคือช็องฮาและโรเซ นอกจากนี้ เธอชอบภาพยนตร์, แฟชัน และฟังพอดแคสต์
เกียรติประวัติ

รางวัลเหรียญทอง ไอ​ไอ​เอช​เอฟวีเมนส์ชาลเลนจ์คัพออฟเอเชีย 2019
รางวัลเหรียญทองแดง ไอ​ไอ​เอช​เอฟวีเมนส์ชาลเลนจ์คัพออฟเอเชีย 2018
พิพิธภัณฑ์โฮกิ

พิพิธภัณฑ์โฮกิในนครชิบะ จังหวัดชิบะ
พิพิธภัณฑ์โฮกิ (ญี่ปุ่น: ホキ美術館; โรมาจิ: Hoki Bijutsukan) ตั้งอยู่ในเขตมิโดริ นครชิบะ จังหวัดชิบะ ประเทศญี่ปุ่น เปิดทำการเมื่อวันที่ 3 พฤศจิกายน ค.ศ. 2010 และเป็นพิพิธภัณฑ์แห่งแรกของประเทศญี่ปุ่นที่สร้างอุทิศให้กับจิตรกรรมที่เป็นผลงานศิลปะสัจนิยม สิ่งสะสมในพิพิธภัณฑ์มีมากกว่าสามพันชิ้น รวมถึงผลงานของโมริโมโตะ โซซูเกะ (森本草介) และโนดะ ฮิโรชิ (野田弘志) โทโมฮิโกะ ยามานาชิ และทาโร ทากาโมโตะ (นิกเก็ง เซ็กเก) เป็นสถาปนิกผู้ออกแบบอาคารพิพิธภัณฑ์
ดูเพิ่ม

สถานีรถไฟโทเกะ
แหล่งข้อมูลอื่น

เว็บไซต์ทางการ (ในภาษาอังกฤษ)
35°31′19.5″N 140°16′47.5″E﻿ / ﻿35.522083°N 140.279861°E﻿ / 35.522083; 140.279861
ซาอุดีวิชัน 2030

| --- | --- |
رؤية السعودية 2030
ภาพรวมโครงการพัฒนา
ก่อตั้ง: 25 มกราคม 2016; 8 ปีก่อน (2016-01-25)
ประเภท: โครงการพัฒนา
เขตอำนาจ: รัฐบาลซาอุดีอาระเบีย
คำขวัญ: ซาอุดีอาระเบีย, หัวใจของโลกอาหรับและอิสลาม, พลังการลงทุน, และศูนย์กลางเชื่อมต่อสามทวีป
รัฐมนตรี: มุฮัมมัด บิน ซัลมาน, มกุฎราชกุมารแห่งซาอุดีอาระเบีย
เอกสารหลัก: วิสัยทัศน์ซาอุดีอาระเบีย 2030 English Arabic
เว็บไซต์: vision2030.gov.sa
ซาอุดีวิชัน 2030 (อังกฤษ: Saudi Vision 2030; อาหรับ: رؤية السعودية ٢٠٣٠ ruʾyat al-suʿūdiyah alfayn thalāthūn, บางครั้งเรียกว่า โครงการ 2030) เป็นโครงการของรัฐบาลที่เปิดตัวโดยซาอุดีอาระเบีย ซึ่งมีเป้าหมายเพื่อให้เกิดความหลากหลายทางเศรษฐกิจ สังคม และวัฒนธรรม ตามวิสัยทัศน์ของมกุฎราชกุมารและนายกรัฐมนตรี มุฮัมมัด บิน ซัลมาน โครงการนี้ประกาศครั้งแรกเมื่อวันที่ 25 เมษายน ค.ศ. 2016 โดยรัฐบาลซาอุดีอาระเบีย
คณะรัฐมนตรีได้มอบหมายให้สภาด้านเศรษฐกิจและการพัฒนาซาอุดีอาระเบีย (CEDA) เป็นผู้ระบุและติดตามกลไกและมาตรการที่สำคัญสำหรับการดำเนินการตาม "ซาอุดีวิชัน 2030"
แม้จะมีความพยายามในการลดการพึ่งพาน้ำมันของซาอุดีอาระเบีย แต่ ข้อมูลเมื่อ 2022 ซาอุดีอาระเบียยังคงพึ่งพารายได้จากน้ำมันอย่างมาก โดยวัดจากการมีส่วนร่วมในผลิตภัณฑ์มวลรวมภายในประเทศ (GDP) รายได้จากการคลัง และการส่งออก น้ำมันคิดเป็นประมาณ 40% ของ GDP ของซาอุดีอาระเบียและ 75% ของรายได้จากการคลัง นอกจากนี้ โครงการนี้ยังได้รับคำวิจารณ์อย่างหนักจากนักเคลื่อนไหวด้านสิทธิมนุษยชน โดยมีการกล่าวหาว่าแรงงานกว่า 21,000 คนเสียชีวิตในการทำงานในโครงการที่เกี่ยวข้องกับซาอุดีวิชัน 2030 ระหว่างปี ค.ศ. 2017 ถึง 2024 ตามการสอบสวนในปี ค.ศ. 2024
แหล่งข้อมูลอื่น

เว็บไซต์หลัก
สมเด็จพระสังฆราชเจ้า กรมหลวงวชิรญาณวงศ์

| สมเด็จพระสังฆราชเจ้า กรมหลวงวชิรญาณวงศ์ |
| --- | --- |
สมเด็จพระสังฆราช สกลมหาสังฆปริณายก

สมเด็จพระสังฆราช สกลมหาสังฆปริณายก
ดำรงพระยศ: 31 มกราคม พ.ศ. 2488 - 11 พฤศจิกายน พ.ศ. 2501 (13 ปี 284 วัน)
สถาปนา: 31 มกราคม พ.ศ. 2488
ก่อนหน้า: สมเด็จพระอริยวงศาคตญาณ (แพ ติสฺสเทโว)
ถัดไป: สมเด็จพระอริยวงศาคตญาณ (ปลด กิตฺติโสภโณ)
สถิต: วัดบวรนิเวศราชวรวิหาร
นิกาย: ธรรมยุติกนิกาย

ประสูติ: 22 พฤศจิกายน พ.ศ. 2415 วังกรมหมื่นมเหศวรศิววิลาศ หม่อมราชวงศ์ชื่น
สิ้นพระชนม์: 11 พฤศจิกายน พ.ศ. 2501 (85 ปี)
พระบิดา: หม่อมเจ้าถนอม นพวงศ์
พระมารดา: หม่อมเอม (คชเสนี) นพวงศ์ ณ อยุธยา
ลายพระนาม: 
สมเด็จพระสังฆราชเจ้า กรมหลวงวชิรญาณวงศ์ พระนามเดิม หม่อมราชวงศ์ชื่น นพวงศ์ เป็นสมเด็จพระสังฆราช สกลมหาสังฆปริณายก พระองค์ที่ 13 แห่งกรุงรัตนโกสินทร์ สถิต ณ วัดบวรนิเวศราชวรวิหาร ได้รับสถาปนาเป็นสมเด็จพระสังฆราชเมื่อปี พ.ศ. 2488 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงดำรงตำแหน่งอยู่ 14 ปี สิ้นพระชนม์เมื่อวันที่ 11 พฤศจิกายน พ.ศ. 2501 สิริพระชันษา 85 ปี 354 วัน
พระประวัติ > พระกำเนิด

สมเด็จพระสังฆราชเจ้า กรมหลวงวชิรญาณวงศ์ มีพระนามเดิมว่า หม่อมราชวงศ์ชื่น เป็นโอรสในหม่อมเจ้าถนอม นพวงศ์ และหม่อมเอม (สกุลเดิม คชเสนี) ประสูติภายในวังของพระเจ้าบรมวงศ์เธอ กรมหมื่นมเหศวรศิววิลาส (ต้นราชสกุลนพวงศ์) ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันศุกร์ที่ 22 พฤศจิกายน พ.ศ. 2415 ตรงกับวันแรม 7 ค่ำ เดือน 12 ปีวอก ส่วนหม่อมเอมพระชนนีเป็นธิดาพระยาดำรงราชพลขันธ์ (จุ้ย คชเสนี) ซึ่งเป็นบุตรเจ้าพระยามหาโยธา (ทอเรียะ คชเสนี)
ต่อมาได้ถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร โดยทำหน้าที่เป็นคะเดททหารม้าในกรมทหารมหาดเล็กราชวัลลภ มีหน้าที่ตามเสด็จรักษาพระองค์
พระประวัติ > ผนวชและศึกษาพระปริยัติธรรม

พระองค์บรรพชาเป็นสามเณร ณ วัดบวรนิเวศวิหาร เมื่อปี พ.ศ. 2428 โดยมีพระพรหมมุนี (เหมือน สุมิตฺโต) วัดบรมนิวาสราชวรวิหาร เป็นพระอุปัชฌาย์ แล้วทรงศึกษาพระปริยัติธรรมกับอาจารย์หลายท่าน เช่น หม่อมเจ้าประภากร มาลากุล พระสุทธสีลสังวร (สาย) และสมเด็จพระมหาสมณเจ้า กรมพระยาวชิรญาณวโรรส ทรงเข้าสอบไล่ครั้งแรกเมื่อปีขาล พ.ศ. 2433 ที่วัดพระศรีรัตนศาสดาราม สอบไล่ได้เปรียญธรรม 5 ประโยค ตั้งแต่ยังเป็นสามเณร และได้รับพระราชทานพัดเปรียญในวันที่ 29 พฤศจิกายน ร.ศ. 112
ต่อมาวันที่ 27 มิถุนายน พ.ศ. 2435 ได้อุปสมบท ณ วัดมกุฏกษัตริยารามราชวรวิหาร โดยพระพรหมมุนี (แฟง กิตฺติสาโร) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วมาอยู่วัดบวรนิเวศวิหาร
ในตอนแรกทรงตั้งพระทัยจะสอบถึงเพียงเปรียญธรรม 5 ประโยคเท่านั้น แต่สมเด็จฯ กรมพระยาวชิรญาณวโรรส โปรดให้สอบต่อ และทรงส่งพระองค์เข้าสอบในปีมะเมีย พ.ศ. 2437 ณ วัดพระศรีรัตนศาสดาราม จึงได้อีก 2 ประโยค รวมเป็นเปรียญธรรม 7 ประโยค
พระกรณียกิจ

พระองค์ได้มีส่วนร่วมกับสมเด็จพระมหาสมณเจ้า กรมพระยาวชิรญาณวโรรส มาตั้งแต่ต้น คือ พระบาทสมเด็จพระจุลจอมเกล้าเจ้าอยู่หัว มีพระราชประสงค์บำรุงการศึกษามณฑลหัวเมือง ทรงอาราธนาสมเด็จพระมหาสมณเจ้า ให้ทรงเป็นผู้อำนวยการจัดการศึกษา มีการจัดพิมพ์แบบเรียนต่าง ๆ พระราชทานแก่พระภิกษุสงฆ์ ไปไว้ใช้ฝึกสอน ให้ยกโรงเรียนพุทธศาสนิกชนในหัวเมืองทั้งปวง มารวมขึ้นอยู่ในสมเด็จพระมหาสมณเจ้า เพื่อจะได้เป็นหมวดเดียวกัน พระองค์ขณะที่ดำรงสมณศักดิ์พระสุคุณคุณาภรณ์ ได้เป็นผู้อำนวยการศึกษามณฑลจันทบุรี ต่อมาเมื่อปี พ.ศ. 2445 ได้มีการออกพระราชบัญญัติลักษณะปกครองคณะสงฆ์ ร.ศ. 121 อันเป็นผลเนื่องมาจากการจัดการพระศาสนา และการศึกษาในหัวเมือง
พระองค์ทรงเป็นแม่กองสอบไล่พระปริยัติธรรมหลายครั้ง ทั้งในกรุงเทพฯ และหัวเมืองต่างจังหวัด เมื่อพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ชราและอาพาธ ก็ได้ทรงมอบหน้าที่เจ้าคณะใหญ่คณะธรรมยุตให้ทรงบัญชาการแทน เมื่อปี พ.ศ. 2477 และเมื่อสมเด็จพระสังฆราชเจ้า ฯ สิ้นพระชนม์เมื่อปี พ.ศ. 2480 พระองค์ก็ได้ทรงเป็นเจ้าคณะใหญ่คณะธรรมยุตสืบต่อมา และให้ทรงจัดการปกครองคณะธรรมยุตที่สำคัญหลายประการ
เมื่อเป็นสมเด็จพระสังฆราชเจ้าแล้ว ได้ทรงปรับปรุงการปกครองคณะสงฆ์ให้ดียิ่งขึ้น โดยจัดการปกครองคณะสงฆ์ทั้งสองนิกายคือ มหานิกายและธรรมยุติกนิกาย เมื่อปี พ.ศ. 2494 ดังนี้
การปกครองส่วนกลาง คณะสังฆมนตรีคงบริหารรวมกัน แต่การปกครองบังคับบัญชาให้เป็นไปตามนิกาย
การปกครองส่วนภูมิภาคให้แยกตามนิกาย
พระองค์ได้เป็นพระราชอุปัชฌยาจารย์เมื่อพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จออกผนวชในปี พ.ศ. 2499 และในงานฉลองพุทธศตวรรษในประเทศไทย รัฐบาลประเทศพม่าได้ถวายสมณศักดิ์สูงสุดของพม่าคือ อภิธชมหารัฏฐคุรุ แด่พระองค์ เมื่อปี พ.ศ. 2500